CELEX: 62010CO0529
Language: et
Date: 2012-03-29
Title: Euroopa Kohtu (kaheksas koda) 29. märtsi 2012. aasta määrus.#Ministero dell'Economia e delle Finanze ja Agenzia delle Entrate versus Safilo Spa.#Eelotsusetaotlus – Corte suprema di cassazione.#Euroopa Kohtu kodukorra artikli 104 lõike 3 esimene lõik – Otsene maksustamine – Siseriiklikus viimase astme kohtus maksuasjades pooleli olevate menetluste lõpetamine – Õiguste kuritarvitamine – EL lepingu artikli 4 lõige 3 – Aluslepinguga tagatud vabadused – Diskrimineerimiskeelu põhimõte – Riigiabi – Kohustus tagada liidu õiguse tõhus kohaldamine.#Kohtuasi C‑529/10.

Euroopa Kohtu (kaheksas koda) 29. märtsi 2012. aasta määrus – Safilo
      (kohtuasi C‑529/10)
      Euroopa Kohtu kodukorra artikli 104 lõike 3 esimene lõik – Otsene maksustamine – Siseriiklikus viimase astme kohtus maksuasjades pooleli olevate menetluste lõpetamine – Õiguste kuritarvitamine – EL lepingu artikli 4 lõige 3 – Aluslepinguga tagatud vabadused – Diskrimineerimiskeelu põhimõte – Riigiabi – Kohustus tagada liidu õiguse tõhus kohaldamine
      Liikmesriigid – Kohustused – Lojaalse koostöö kohustus – Liidu õiguse rakendamine – Õiguste kuritarvitamise keelu põhimõte – Kapitali vaba liikumine – Diskrimineerimiskeelu põhimõte – Riigiabi eeskirjad – Otsene maksustamine liikmesriikide poolt (ELL artikli 4 lõige 3; ELTL artikkel 63 ja artikli 107 lõige 1) (vt punktid 23,
         25, 26, 28–33 ja resolutsioon)
      
      Ese
      
         
               Eelotsusetaotlus – Corte suprema di cassazione – Ettevõtte tulumaks – Siseriiklikud õigusnormid, mis näevad ette äriühingute
                  dividendide erineva maksumäära sõltuvalt äriühingute asukohast – Äritehing, milles osalevad Itaalia residendist äriühingud
                  ja äriühingud, mille asukoht on välismaal – Haldusasutuse otsus lugeda kohaldatavaks maksud, mis kuuluvad tasumisele välismaal
                  asuvate äriühingute puhul – Mõiste „õiguse kuritarvitamine”, nagu see on määratletud kohtuasjas C‑255/02: Halifax jt – Kohaldatavus
                  selliste ühtlustamata siseriiklike maksude suhtes nagu otsesed maksud.
               
            Resolutsioon
      Liidu õigust, eeskätt õiguste kuritarvitamise keelu põhimõtet, ELL artikli 4 lõiget 3, EL toimimise lepinguga tagatud vabadusi,
         diskrimineerimiskeelu põhimõtet, riigiabi eeskirju ja kohustust tagada liidu õiguse tõhus kohaldamine tuleb tõlgendada nii,
         et nendega ei ole vastuolus, et sellises otsest maksustamist puudutavas asjas nagu põhikohtuasi kohaldatakse siseriiklikku
         õigusnormi, mis näeb ette siseriiklikus viimase astme kohtus maksuasjades pooleli olevate menetluste lõpetamise vaidluseseme
         väärtusest 5% moodustava summa tasumisega, kui menetluse aluseks on selle sätte jõustumise kuupäeva seisuga juba üle kümne
         aasta tagasi esimeses astmes esitatud nõue ja kui maksuhaldur on esimeses kahes kohtuastmes kaotanud.